СОФИЙСКИ АПЕЛАТИВЕН СЪД, ТО, 11 състав в закрито заседание на двадесет и седми февруари две хиляди и петнадесета година в състав:

                                                                  ПРЕДСЕДАТЕЛ:    СТЕФАН ГРОЗДЕВ
                                                                                           ЧЛЕНОВЕ:    Т. Т.
                                                                                        Н. М.

разгледа докладваното от съдия Т. т.д. №584/15 г. по описа на САС и за да се произнесе, взе предвид следното:

 [фирма], ЕИК[ЕИК], чрез адв. Т. Г., адв. Т. Т. и адв. Г. А. с адрес за призоваване [населено място],  [улица], вх. В, ет.2, офис2, е обжалвало решение №19 по т. д. № 6028 от 08.05.2014 г. по описа на Софийски градски съд, TO, VI-3 състав.
Въззивната страна моли настоящата съдебна инстанция да постанови определение  по чл.267, ал.1 ГПК, с което да се произнесе по доказателствените искания, обективирани във въззивната жалба на стр.22-30 от нея.
За да се произнесе по постъпилата жалба и направените искания, въззивният съд съобрази следното от фактическа и правна страна:
Въззивната жалба е допустима – подадена е от лице, което има правен интерес от обжалването и е легитимирано да обжалва първоинстанционното решение, в срока по чл.259, ал.1 ГПК, като отговаря на изискванията на чл.260, т.1,2,4 и 7 и чл.261 ГПК.
Извършена е размяна на книжата съгласно изискванията на чл.263, ал.1 ГПК, като по делото е представен отговор на въззивната жалба. В отговора си  [фирма], счита, че въззивната жалба следва да се остави без уважение, както и да не се допускат доказателствата и доказателствените искания, защото не са налице законовите предпоставки.
С оглед на горното и на основание чл.267, ал.1 ГПК въззивният съд следва да се произнесе с настоящото определение по допускане на направените доказателствени искания от жалбоподателя.
Жалбоподателя изтъква, че в хода на процеса първоинстанционният съд не е напарвил доклад и е допуснал съществени нарушения на процесуалния закон. 
От представените по делото доказателства се установява, че СГС не е допуснал нарушение на съдопроизводствените правила. Изготвен е подробен доклад по делото с определние в закрито съдебно заседание на 13.02.2013 г.(т.II., стр.604 от делото), допълван е в закрито съдебно заседание с определения от 04.04.2014 г., 10.04.2014 г., .(т.II., стр.680-681 гръб от делото). От протокола от проведеното на 01.04.2013 г. открито съдебно заседание, в което са участвали процесуални представители и на двете страни(адвокати) .(т.II., стр.710 гръб и стр 711 от делото), адвокатите и на двете страни са изразили своето становище относно доклада по делото, направили са уточнения и доказателствени искания. Съдът се е произнасял мотивирано по направените в хода на първоинстанционното производство доказателствени искания, като е съобразявал всяко едно от тях с въведения от ищеца предмет на спора и правото на защита на страните по делото. Съдът е приемал, че е налице преклузията относно несвоевременно направени доказателствени искания.
Предвид факта, че посочените с въззивната жалба доказателства и направените доказателствени искания са същите, каквито са правени и пред първоинстанционния съд и не са нови по смисъла на чл.266 от ГПК, се налага извода, че не следва да се уважава искането за допускане на доказателства и доказателствени искания на този етап от производството пред въззивната инстнация.
Воден от горното и на основание чл.267, ал.1 ГПК, Софийският апелативен съд 

О П Р Е Д Е Л И :

ОСТАВЯ БЕЗ УВАЖЕНИЕ направеното с въззивната жалба искане за допускане и приемане на писмени и гласни доказателства.
Насрочва делото в открито съдебно заседание на 30.03.2014 г. от 13.30 часа за която дага и час да се призоват страните.
Препис от определението да се изпрати на страните.
Определението не подлежи на обжалване.

ПРЕДСЕДАТЕЛ:	      	                    ЧЛЕНОВЕ: 1.		         2.